BSF ने जब्त किए 4 पैकेट; बीते दिन पंजाब पुलिस ने पकड़ी थी 37 किलो खेप
India Pakistan Border Smuggling ; Drone Movement Punjab Border | BSF Firing Heroine Packets Fazikla Mansa  पंजाब पुलिस के 36.9 कि.ग्रा. हेरोइन की खेप जब्त किए जाने के 24 घंटों के अंदर ही पाकिस्तानी तस्करों ने फिर से ड्रोन भारतीय सीमा में भेजा।
पंजाब पुलिस के 36.9 किलोग्राम हेरोइन की खेप जब्त किए जाने के 24 घंटों के अंदर ही पाकिस्तानी तस्करों ने फिर से ड्रोन भारतीय सीमा में भेजा, लेकिन इसकी भनक सरहद पर तैनात बॉर्डर सिक्योरिटी फोर्स (BSF) के जवानों को लग गई। फायरिंग के बाद ड्रोन वापस जाने में कामयाब रहा, लेकिन हेरोइन की खेप को जब्त कर लिया गया।
BSF की तरफ से साझा की गई जानकारी के अनुसार 12-13 अप्रैल की मध्यरात्रि को फिरोजपुर सेक्टर में ड्रोन मूवमेंट देखी गई। यह ड्रोन मानसा के गांव महरखेवा में हुई। जवानों ने ड्रोन की आवाज सुनने के बाद फायरिंग शुरू कर दी। कुछ समय बाद ड्रोन वापस लौटने में कामयाब रहा।
BSF ने जब्त किए दो बड़े पैकेट
अलसुबह सुरक्षा घेरे में BSF के जवानों ने इलाके में सर्च ऑपरेशन को शुरू किया। इसी दौरान इंटरनेशनल बॉर्डर के समीप ही खेतों में दो बड़े पैकेट BSF ने जब्त किए। पैकेट्स में 4 छोटे पैकेट्स को पैक किया गया था। सुरक्षा जांच के बाद जब पैकेट्स को खोला गया तो हेरोइन निकली, जिसका कुल वजन 4.560 कि.ग्रा. था।
बीते दिनों पंजाब पुलिस ने पकड़े थे 4 आरोपी
बीते दिनों ही सीमा पार से मादक पदार्थों की तस्करी के नेटवर्क के खिलाफ फाजिल्का पुलिस को बड़ी सफलता मिली थी। फाजिल्का पुलिस ने 36.9 किलोग्राम हेरोइन बरामद कर चार लोगों को गिरफ्तार किया था। यह सभी गिरफ्तार व्यक्ति राजस्थान से नशे की खेप लाकर आ रहे थे। इसे ड्रोन के माध्यम से भारतीय सीमा में भेजा गया।